95/190/EY: Komission päätös, tehty 17 päivänä toukokuuta 1995, Filippiineiltä peräisin olevien kalastus- ja vesiviljelytuotteiden erityisten tuontiedellytysten vahvistamisesta (ETA:n kannalta merkityksellinen teksti)



Virallinen lehti nro L 123 , 03/06/1995 s. 0020 - 0024



KOMISSION PÄÄTÖS, tehty 17 päivänä toukokuuta 1995, Filippiineiltä peräisin olevien kalastus- ja vesiviljelytuotteiden erityisten tuontiedellytysten vahvistamisesta (ETA:n kannalta merkityksellinen teksti) (95/190/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 11 artiklan, sekä katsoo, että komission asiantuntijaryhmä kävi Filippiineillä varmistuakseen yhteisöön tarkoitettujen kalastustuotteiden tuotanto-, varastointi- ja lähetysolosuhteista, Filippiinien lainsäädännön kalastustuotteiden terveystarkastuksia ja valvontaa koskevia säännöksiä voidaan pitää direktiivissä 91/493/ETY vahvistettuja säännöksiä vastaavina, Bureau of Fisheries and Aquatic Resources (BFAR) pystyy tarkastamaan tehokkaasti voimassa olevan lainsäädännön soveltamista, direktiivin 91/493/ETY 11 artiklan 4 kohdan a alakohdassa tarkoitetut todistuksien toimittamista koskevat yksityiskohtaiset säännöt sisältävät määritelmät todistuksen mallista, kielestä tai kielistä, joilla mainittu todistus laaditaan, ja allekirjoitusoikeuksista, direktiivin 91/493/ETY 11 artiklan 4 kohdan alakohdan mukaisesti on tärkeää varustaa kalastustuotteiden pakkaukset merkinnällä, joka käsittää kolmannen maan nimen ja alkuperälaitoksen hyväksymisnumeron, direktiivin 91/493/ETY 11 artiklan 4 kohdan c alakohdan mukaisesti on tärkeää laatia luettelo hyväksytyistä laitoksista; tämä luettelo on laadittava BFAR:n komissiolle toimittaman tiedonannon perusteella; tämän vuoksi BFAR:n on varmistuttava direktiivin 91/493/ETY 11 artiklan 4 kohdassa tätä varten annettujen säännösten noudattamisesta, BFAR on antanut viralliset vakuudet direktiivin 91/493/ETY liitteessä olevassa V luvussa annettujen sääntöjen ja mainitussa direktiivissä säädettyjä laitosten hyväksyntää koskevia vaatimuksia vastaavien vaatimusten noudattamisesta, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Bureau of Fisheries and Aquatic Resources (BFAR) on se toimivaltainen viranomainen, joka tarkastaa ja varmentaa Filippiineillä kalastus- ja vesiviljelytuotteiden vastaavuuden direktiivin 91/493/ETY vaatimusten kanssa. 2 artikla Filippiineiltä peräisin olevien kalastus- ja vesiviljelytuotteiden on vastattava seuraavia vaatimuksia: 1) Kunkin lähetyksen mukana on oltava alkuperäinen numeroitu yhdelle arkille laadittu terveystodistus, jonka malli on liitteessä A, asianmukaisesti täytettynä, päivättynä ja allekirjoitettuna. 2) Tuotteiden on oltava lähtöisin liitteessä B olevassa luettelossa mainituista hyväksytyistä laitoksista. 3) Lukuun ottamatta säilykkeiden valmistukseen tarkoitettuja pakkaamattomia pakastettuja kalastustuotteita kussakin pakkauksessa on oltava lähtemättömästi merkittynä sana "Filippiinit" ja alkuperälaitoksen hyväksymisnumero. 3 artikla 1. Edellä 2 artiklan 1 kohdassa tarkoitettu terveystodistus on laadittava vähintään yhdellä sen jäsenvaltion virallisista kielistä, jossa tarkastus tapahtuu. 2. Todistuksessa on oltava BFAR:n edustajan nimi, virka-asema ja allekirjoitus sekä BFAR:n virallinen leima merkittynä eri värillä kuin muut todistuksessa olevat merkinnät. 4 artikla Tätä päätöstä sovelletaan 1 päivästä elokuuta 1995. 5 artikla Tämä päätös on osoitettu kaikille jäsenvaltioille. Tehty Brysselissä 17 päivänä toukokuuta 1995. Komission puolesta Franz FISCHLER Komission jäsen (1) EYVL N:o L 268, 24.9.1991, s. 15 LIITE A >KAAVION ALKU> Filippiineiltä peräisin olevia ja Euroopan yhteisöön tarkoitettuja kalastus/vesiviljelytuotteita, lukuun ottamatta eri muodossa olevia simpukoita, piikkinahkaisia vaippaeläimiä ja merikotiloita, koskeva TERVEYSTODISTUS Viitenumero: Lähettäjämaa: FILIPPIINIT Toimivaltainen viranomainen: BUREAU OF FISHERIES AND AQUATIC RESOURCES (BFAR) I. Kalastustuotteiden tunnistaminen Kalastus/vesiviljelytuotteen (1) kuvaus - Lajit (tieteelliset nimet): - Tarjontamuoto (2) ja käsittelyn luonne: (Mahdollinen) koodinumero: Pakkauksen luonne: Pakkausyksikköjen lukumäärä: Nettopaino: Vaadittu varastointi- ja kuljetuslämpötila: II. Kalastustuotteiden alkuperä BFAR:n EY:öön suuntautuvaan vientiin hyväksymän laitoksen (hyväksymien laitosten) nimi (nimet) ja virallinen hyväksymisnumero (viralliset hyväksymisnumerot): III. Kalastustuotteiden määräpaikka (1) Kalastustuotteet lähetetään: (mistä) (Lähetyspaikka) (minne) (Määrämaa ja -paikka) seuraavalla kuljetusvälineellä: Lähettäjän nimi ja osoite: Vastaanottajan nimi ja määräpaikan osoite: (1) Tarpeeton viivataan yli. (2) Eläviä, jäähdytettyjä, jäädytettyjä, suolattuja, savustettuja, säilykkeenä, jne. IV. Terveystodistus Virallinen tarkastaja todistaa, että edellä kuvatut kalastus- tai vesiviljelytuotteet: 1) on pyydetty ja käsitelty aluksissa direktiivissä 92/48/ETY vahvistettujen hygieniasääntöjen mukaisesti; 2) on purettu aluksesta, käsitelty ja tarvittaessa pakattu, valmistettu, jalostettu, jäädytetty, sulatettu tai varastoitu hygieenisesti noudattaen direktiivin 91/493/ETY liitteessä olevan II, III ja IV luvun vaatimuksia; 3) niille on suoritettu terveystarkastus direktiivin 91/493/ETY liitteessä olevan V luvun mukaisesti; 4) on pakattu, tunnistettu, varastoitu ja kuljetettu direktiivin 91/493/ETY liitteessä olevan VI, VII ja VIII luvun mukaisesti; 5) eivät ole lähtöisin myrkyllisistä lajeista eivätkä sisällä biotoksiineja; 6) ovat direktiivissä 91/493/ETY ja sen soveltamista koskevissa päätöksissä tietyille kalastustuoteryhmille vahvistettujen aistinvaraisia ominaisuuksia ja loisia koskevien vaatimusten sekä kemiallisten ja mikrobiologisten vaatimusten mukaisia. Allekirjoittanut virallinen tarkastaja ilmoittaa tutustuneensa direktiivien 91/493/ETY ja 92/48/ETY säännöksiin. Tehty ssa (Paikka) päivänä kuuta 19 (Päivämäärä) VIRALLINEN LEIMA (1) (Virallisen tarkastajan allekirjoitus) (1) (Sukunimi suuraakkosin, allekirjoittajan virkanimi ja virka-asema) (1) Leima ja allekirjoitus on tehtävä eri värillä kuin muut todistuksen merkinnät. >KAAVION LOOPU> LIITE B LUETTELO HYVÄKSYTYISTÄ LAITOKSISTA >TAULUKON PAIKKA>